**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*Klasa:023-01/18-02/04*

*Urbroj: 2117/07-01/18-01-10*

 **Z A P I S N I K**

 **sa 10. (desete) sjednice Općinskog vijeća**

 **O P Ć I N E T R P A N J**

**Mjesto održavanja***: Sportska dvorana OŠ Trpanj*

**Datum održavanja**: *27. kolovoza 2018. g.*

**Vrijeme održavanja**: od 18,00 h do 19,30 h

Predsjednik Općinskog Vijeća Josip Nesanović (u daljnjem tekstu : predsjednik) pozdravlja i utvrđuje da su sjednici Općinskog Vijeća ( u daljnjem tekstu : Vijeće)

**NAZOČNI VIJEĆNICI**: Josip Nesanović, Jakov Begović, Antonija Mirko, Dijana Grlica,Tonči Jelaš, Nenad Tomić

**IZOČNI**: Jakov Milinović, Joško Mačela, Davor Jurišić.

**OSTALI NAZOČNI**: Jakša Franković – općinski načelnik Općine Trpanj (u daljem tekstu:Načelnik), Renata Ivandić, dir. Komunalno Trpanj d.o.o., Ante Miloslavić, dir. Izvor orah d.o.o., Eni Miljak direktorica TZO Trpanj, nekolicina građana.

Predsjednik Vijeća iznosi predloženi

 **DNEVNI RED**

1. **Aktualni sat**
2. **Usvajanje zapisnika sa 9. sjednice Općinskog vijeća**
3. **Donošenje Dodišnjeg izvještaja o izvršenju proračuna**
4. **Općine Trpanj za 2017. godinu**
5. **Donošenje Odluke o suglasnosti za provedbu**
6. **ulaganja na području Općine Trpanj**
7. **Donošenje Odluke o financiranju političkih stranaka i nezavisnih lista**
8. **Razmatranje zahtjeva za otkup č.zem. 82/1 k.o. Trpanj**

Jakov Begović predlaže uvrštenje nove točke dnevnog reda :

* Utvrđivanje odgovornosti nad nepravilnostima u poslovanju poduzeća Izvor orah i Komunalno Trpanj

Načelnik dodaje kako to nije potrebno posebno utvrđivati, jer se sukladno zakonu zna tko je odgovorna osoba .

Nakon provedenog glasovanja, od nazočnih vijećnika četiri vijećnika su glasovali „ZA“ i jedan vijećnik „PROTIV“, te se prijedlog vijećnika Begovića odbija.

Predsjednik predlaže gosp. Begoviću da uputi pismeni zahtjev da se navedena točka uvrsti na dnevni red naredne sjednice.

**Ad.1.) Aktualni sat**

Načelnik izvještava kako je na natječaj Fonda za zaštitu okoliša prijevljen projekt nabavke 656 plavih kanti ( plastika), 656 žutih kanti (papir), 253 kompostera , te 6 kontejnera od 770 litara. Ukupna procjenjena vrijednost nabave je 304.169,76 kn. Fond je projekt odobrio uz sufinanciranje 85 % Fond, 15 % Općina Trpanj. Javnu nabavu provodi Fond.

Upoznaje kako se radi na projektu “Ušteda na vodoopskrbnoj mreži naselja Trpanj”. Radi se o velikom projektu, vrijednosti 1.800.000,00 kn .Ovim potezom će se u znatnoj mjeri smanjiti gubici na vodovodnoj mreži. Uprava „Hrvatskih voda“, na našu intervenciju, odobrila je smanjenje učešća Općine Trpanj na 10 %.

Načelnik nadalje upoznaje nazočne kako je potpisan Ugovor za aglomeraciju Naselja Trpanj, predjela Selo .

U pripremi je i projekt proširenja trajektnog pristaništa II i III faza, od trajektne rampe do pristaništa . Lučka Uprava je pred ishođenjem građevinske dozvole, a procijenjena vrijednost radova je 10.000.000,00 kn.

Priprema se za prijavu Projekt uređenja plaže Luka . Rok za prijavu je 15.09.2018.

Potpisan je Ugovor s Ministarstvom Poljoprivrede RH, o izradi Studije turističkog razvoja Općine Trpanj.

Jakov Begović apelira na problematici parkinga, odnosno na problem koji se dogodio oko zakupa parkinga u ovoj sezoni. Apelira da se o tome dobro promisli i da se iduće sezone ovaj problem riješi na pametniji način. Po njemu puno je propusta učinjeno, npr. prostor za invalide je loše obilježen, stanovnici Trpnja koji nemaju drugu opciju su zapostavljeni, malo više angažirati policiju oko problema parkinga i sl. Apelirati na to da se stanovnici Trpnja više potrude oko rješavanja svojih privatnih parkinga, te se na taj način rastereti javni parking.

Predsjednik upoznaje kako je dosta projekata nemoguće izrealizirati jer nisu riješeni imovinsko – pravni odnosi na općinskom i javnom prostoru, na čemu se radi, te će kad to bude riješeno biti puno lakše kandidirati projekte i realizirati projekte.

Napominje kako je ove godine situacija s parkinzima vidno bolja, nije realizirana u najboljen postotku ali je stanje uređeno. Nemamo više fizičkih prepreka tipa stolice, klupe, itd . Ideja je bila ukloniti takve improvizirane prepreke u čemu se uspjelo.

Predsjednik dalje iznosi problem naplate odvoza smeća iz kanti TZ -a koje puni susjedni ugostiteljski objekt koji nije preuzeo svoje kante kod „Komunalnog“ poduzeća i ne postoji kao obveznik u evidenciji. Ističe ogorčenost spram takvih radnji, te apelira da se takve stvari ne smiju događati.

Nadalje, vodi se rasprava između vijećnika Begovića i Načelnika vezano uz koncesiju nad korištenjem vezova u luci Trpanj, te problematike uklanjanja vodomjera sa rive Trpanj. Načelnik ističe kako je koncesionar „Nava boats“, par mjeseci prije isteka koncesije otkazao koncesiju i nitko nije plaćao račune za potrošenu vodu, te se vodomjer morao ukloniti.

Jakov Begović dodaje kako se u takvom slučaju Općina morala pobrinuti za plaćanje računa dok traje sezona kako turisti (nautičari) koji su se zatekli u Trpnju nemaju problema oko opskrbe vodom.

Predsjednik Nesanović dodaje kako se, kad je Lučka uprava raspisala natječaj za koncesiju naše Komunalno poduzeće nije bilo u mogućnosti javiti se jer je to u tom trenutku za njih bio “veliki zalogaj”.

Tonči Jelaš napušta sjednicu.

**Ad.2.) Usvajanje zapisnika sa 9. sjednice Općinskog vijeća**

Nakon provedenog glasovanja donesen je slijedeći

**ZAKLJUČAK:**

Jednoglasno se usvaja zapisnik sa 9. sjednice Općinskog vijeća.

**Ad.3.) Donošenje Godišnjeg izvještaja o izvršenju proračuna Općine Trpanj za 2017. god.**

Načelnik ukratko pojašnjava Godišnji izvještaj o izvršenju proračuna Općine Trpanj za 2017. god. Nakon izlaganja dodaje da ako netko želi podrobnije izvješće, ili pojašnjenje bilo kakvih nejasnoća može mu se obrati na njegov službeni e- mail za pojašnjenje i informaciju.

Nakon provedenog glasovanja donesen je slijedeći

**ZAKLJUČAK:**

Jednoglasno se donosi Godišnje izviješće o izvršenju proračuna Općine Trpanj za 2017. god.

**Ad.4.) Donošenje Odluke o suglasnosti za provedbu ulaganja na području Općine Trpanj**

Načelnik Jakša Franković pojašnjava Odluku ističući kako je za potrebe prijave projekta “Rekonstrukcija poslovne građevine javne namjene u Trpnju”, u okviru natječaja za provedbu podmjere 7.4. “Ulaganja u pokretanje, poboljšanje ili proširenje lokalnih temeljnjih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu”- provedba tipa operacije 7.4.1.

Općinsko vijeće je nadležno za donošenje Odluku o suglasnosti za provedbu ulaganja u rekonstrukciju i opremanje poslovne građevine javne namjene ( Ex. Zgrada Dingač-a) na č. Zem. 144/1 k.o. Trpanj.

Nakon provedenog glasovanja donesen je slijedeći

**ZAKLJUČAK:**

Jednoglasno je donesena Odluka o suglasnosti za provedbu ulaganja na području Općine Trpanj.

**Ad.5.) Donošenje Odluke o financiranju političkih stranaka i nezavisnih lista**

Predsjednik Nesanović daje obrazloženje ističući kako se ovom Odlukom sukladno Zakonu o financiranju političkih aktivnosti i izborne promidžbe odlučuje o rasporedu sredstava za financiranje političkih stranaka zastupljenih u Općinskom vijeću i članova Općinskog vijeća izabranih s liste grupe birača za 2018. god.

Ističe kako se člankom 6. Odluke predlaže da se za ovaj rashod utvrdi iznos od 5.000,00 kn od čega će se političkim strankama i članovima Vijeća izabranih s liste grupe birača po izabranom članu Vijeća pripadati godišnji iznos od 500,00 kuna s tim što se za izabrane članice Vijeća iznos uvećava za 50,00 kuna.

Nakon provedenog glasovanja donesen je slijedeći

**ZAKLJUČAK:**

Jednoglasno se donosi Odluka o financiranju političkih stranaka i nezavisnih lista.

**Ad.6.) Razmatranje zahtjeva za otkup č.zem. 82/1 k.o. Trpanj**

Predsjednik Nesanović upoznaje kako je Mia Begović uputila pismo namjere kojim nudi Općini Trpanj otkup zemljišta čest.zem. 82/1 k.o. Trpanj, koje je u njenom vlasništvu. Dodaje kako je Općini ta parcela zanimljiva iz razloga što bi se objedinjenjem te parcele i nekih uz nju moglo napraviti jedno kvalitetno parkiralište. Ponudbena cijena je 60 000,00 kuna.

Predsjednik predlaže prihvaćanje ponude.

Nakon kraće rasprave provedeno je glasovanje i donesen je slijedeći

**ZAKLJUČAK:**

Jednoglasno se prihvaća ponuda Mie Begović o kupnji čest.zem. 82/1 k.o. Trpanj.

Sjednica je završila u 19,30h.

Zapisnik sastavila Predsjednik Općinskog vijeća

Ivana Jelaš v.r. Josip Nesanović v.r.